CELEX: 22010D0069
Language: el
Date: 2010-06-11 00:00:00
Title: Απόφαση της Μεικτής Επιτροπής του ΕΟΧ αριθ. 69/2010, της 11ης Ιουνίου 2010 , για την τροποποίηση του παραρτήματος IV (Ενέργεια) της συμφωνίας για τον ΕΟΧ

16.9.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 244/22
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 69/2010
   της 11ης Ιουνίου 2010
   για την τροποποίηση του παραρτήματος IV (Ενέργεια) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IV της συμφωνίας τροποποιήθηκε με την απόφαση αριθ. 140/2009 της Μεικτής Επιτροπής του ΕΟΧ, της 4ης Δεκεμβρίου 2009 (1).
            
         
               (2)
            
            
               Ο κανονισμός (ΕΚ) αριθ. 106/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με το κοινοτικό πρόγραμμα επισήμανσης της ενεργειακής απόδοσης του εξοπλισμού γραφείου (αναδιατύπωση) (2) πρέπει να ενσωματωθεί στη συμφωνία.
            
         
               (3)
            
            
               Ο κανονισμός (ΕΚ) αριθ. 106/2008 καταργεί τον κανονισμό (ΕΚ) αριθ. 2422/2001 του Ευρωπαϊκού Κοινοβουλίου και του Συμβουλίου (3), ο οποίος είναι ενσωματωμένος στη συμφωνία και πρέπει, συνεπώς, να διαγραφεί από τη συμφωνία,
            
         ΑΠΟΦΑΣΙΖΕΙ:
   Άρθρο 1
   Το παράρτημα IV της συμφωνίας τροποποιείται ως εξής:
   
               1)
            
            
               Το κείμενο του σημείου 18 [κανονισμός (ΕΚ) αριθ. 2422/2001 του Ευρωπαϊκού Κοινοβουλίου και του Συμβουλίου] διαγράφεται.
            
         
               2)
            
            
               Μετά το σημείο 29 (απόφαση 2007/74/ΕΚ της Επιτροπής), παρεμβάλλεται το ακόλουθο σημείο:
               
                           «30.
                        
                        
                           
                              32008 R 0106: Κανονισμός (ΕΚ) αριθ. 106/2008 του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008, σχετικά με το κοινοτικό πρόγραμμα επισήμανσης της ενεργειακής απόδοσης του εξοπλισμού γραφείου (αναδιατύπωση) (ΕΕ L 39 της 13.2.2008, σ. 1).
                           Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           
                                       α)
                                    
                                    
                                       Όλες οι παραπομπές στη συμφωνία μεταξύ της κυβέρνησης των Ηνωμένων Πολιτειών της Αμερικής και της Ευρωπαϊκής Κοινότητας σχετικά με τον συντονισμό των προγραμμάτων επισήμανσης της ενεργειακής απόδοσης του εξοπλισμού γραφείου νοείται ότι καλύπτουν και την αναφορά στην ανταλλαγή επιστολών μεταξύ του Οργανισμού για την Προστασία του Περιβάλλοντος των ΗΠΑ (USEPA) και του Υπουργείου Πετρελαίου και Ενέργειας της Νορβηγίας, του Υπουργείου Βιομηχανίας της Ισλανδίας και του Γραφείου Οικονομικών Υποθέσεων του Λιχτενστάιν, με εξαίρεση τα άρθρα 11 και 14 όπου παραμένει η παραπομπή στη συμφωνία.
                                    
                                 
                                       β)
                                    
                                    
                                       Στο άρθρο 4 παράγραφος 5, η έκφραση “η Κοινότητα με τρίτες χώρες” νοείται ως “η Κοινότητα ή τα κράτη της ΕΖΕΣ αφενός, με τρίτες χώρες, αφετέρου,”. Η έκφραση “υποβάλλονται σε δοκιμές από την Επιτροπή ή από τα κράτη μέλη,” νοείται ως “υποβάλλονται σε δοκιμές από την Επιτροπή ή από τα κράτη μέλη ή ακόμη από τα κράτη της ΕΖΕΣ, στο πλαίσιο των αντίστοιχων αρμοδιοτήτων τους,”.
                                    
                                 
                                       γ)
                                    
                                    
                                       Στο άρθρο 12 παράγραφος 3 πρώτη πρόταση, η λέξη “Η Επιτροπή” νοείται ως “Τα κράτη της ΕΖΕΣ και η Επιτροπή, στο πλαίσιο των αντίστοιχων αρμοδιοτήτων τους”.
                                    
                                 
                                       δ)
                                    
                                    
                                       Το άρθρο 13 δεν εφαρμόζεται.».
                                    
                                 
                     
         Άρθρο 2
   Τα κείμενα του κανονισμού (ΕΚ) αριθ. 106/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει στις 12 Ιουνίου 2010, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 11 Ιουνίου 2010.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
      
   
   
      (1)  ΕΕ L 62 της 11.3.2010, σ. 34.
   
      (2)  ΕΕ L 39 της 13.2.2008, σ. 1.
   
      (3)  ΕΕ L 332 της 15.12.2001, σ. 1.
   
      (4)  Δεν έχουν αναφερθεί συνταγματικές απαιτήσεις.